# DRŽAVNI UNIVERZITET U NOVOM PAZARU

# Departman za tehničke nauke

# Softversko inženjerstvo

# Predmet: Softversko inženjerstvo

# Tema: Softver za čitalački klub

**Student: Mentor:**

**Dalila Pramenković Doc. Dr Edis Mekić**

**Doc. Dr Edin Dolićanin**

**Aldina Avdić, dipl. Inž.**

BIBLIOPHILE

# **PREDLOG PROJEKTA**

BIBLIOPHILE je web-aplikacija koja će članovima čitalačkog kluba omogućiti da predlažu knjige za čitanje, glasaju za iste, ostavljaju komentare o pročitanim knjigama, odobravaju komentare drugih članova čitalačkog kluba, te upload-uju PDF verzije knjiga koje poseduju u cilju stvaranja zajedničke baze knjiga kojoj će pristup imati svi članovi čitalačkog kluba.

# OPIS PROJEKTNOG ZADATKA

Aplikacija daje uvid svakom registrovanom članu čitalačkog kluba u to koja se knjiga čita u tom mesecu. Pružena je mogućnost članovima čitalačkog kluba (u nastavku teksta - članovima) da predlažu knjige za čitanje i glasaju za predložene knjige. Jedan član može glasati samo za jednu knjigu, a knjiga sa najvećim brojem glasova čitaće se u sledećem mesecu. Član može reagovati na komentar drugog člana o knjizi opcijom „odobri“. Aplikacija sadrži odeljak na kome će članovi moći da ostave svoj komentar za svaku knjigu, kao i broj dana preostao do sledeće debate o knjizi za taj mesec. Članovi mogu pretraživati obrađivane knjige. Svi registrovani članovi mogu upload-ovati knjige u za to predviđen odeljak, kao i pristupati knjigama koje su drugi članovi upload-ovali i pretraživati iste. Na taj način, čitalački klub formira svojevrsnu online besplatnu knjižaru za svoje članove.

# DOSEG PROBLEMA KOJI ĆE BITI REŠAVAN

**BIBLIOPHILE** će omogućiti *korisnicima* da predlažu knjige i glasaju za ponuđene knjige, kao i da ostavljaju komentare o pročitanim knjigama, odobre komentare drugih članova sa kojima su saglasni, te upload-uju PDF izdanja knjiga u za to predviđen odeljak. Pružena je mogućnost pretraživanja obrađivanih knjiga i pretraživanja knjiga u PDF-u. *Posetioci* aplikacije imaće uvid u to koja se knjiga čita, kao i uvid u osnovne informacije o klubu.   
*Administratoru* će biti dozvoljeno uređivanje, brisanje i dodavanje sadržaja.

**BIBLIOPHILE** ne daje mogućnost evidencije prisustva članova na mesečnim debatama, kao ni mogućnost razmenjivanja poruka između članova. Jedini način njihove međusobne komunikacije jesu komentari koje ostavljaju o knjigama. Bibliophile, takođe, ne ostavlja korisnicima opciju da dislike-uju nečiji komentar, već samo da ga odobre ukoliko su sa njim saglasni. Razlog tome je činjenica da nema pogrešnih razumevanja knjige, već samo individualnih istinitih razumevanja, te stoga neće biti dislike ili „osudi“ opcije.

# KORISNICI SISTEMA

* Administrator
* Korisnik/član čitalačkog kluba
* Posetilac

# OBJAŠNJENJE KORISNIKA SISTEMA

Administrator ima sledeće mogućnosti: da unosi, menja i briše, uređuje, prikazuje i prilagođava sadržaj aplikacije. Dozvoljen mu je pristup svim informacijama i funkcijama kojima aplikacija raspolaže.

Korisnici – članovi čitalačkog kluba imaju pristup informacijama. Korisnici nemaju pravo da menjaju i brišu sadržaj aplikacije, ali imaju pravo da unose predloge knjiga za čitanje u za to predviđeno polje, zatim, mogu glasati za jednu od predloženih knjiga za čitanje, kao i upload-ovati PDF verzije knjiga koje poseduju i pristupati već postojećim verzijama PDF izdanja knjiga. Članovi mogu ostavljati komentare o obrađenim knjigama, kao i opcijom „odobri“ reagovati na tuđe komentare ukoliko su saglasni sa komentarom.   
Pružena je mogućnost pretraživanja obrađivanih knjiga i pretraživanja knjiga u PDF-u.

Posetioci imaju uvid u to koja se knjiga čita u tekućem mesecu, kao i mogućnost pristupa osnovnim informacijama o čitalačkom klubu. Svaki posetilac može postati i član čitalačkog kluba ukoliko se registuje.

# TIM I SASTAV TIMA

* Naziv tima: DaTeam
* Članovi tima:
* Dalila Pramenković
* Aldina Avdić
* Vođa tima:

Dalila Pramenković

# OSNOVNI CILJ TIMA

* Definisanje zadataka i njihovo organizovanje u faze potrebne za implementaciju;
* Pravljenje uspešnog proizvoda;
* Učenje novih veština u programiranju za rad na razvoju softvera;
* Učenje novih veština u pisanju dokumentacije za rad na razvoju softvera;
* Upoznavanje sa različitim tehnikama za rad sa timom;
* Učenje novih veština komunikacija;
* Savladati menadžerske veštine i rukovođenje timom.

# RAD TIMA

|  |  |
| --- | --- |
| DANI | VREME (PROSEK) |
| Ponedeljak | 2h |
| Utorak | 1h |
| Sreda | 2h |
| Četvrtak | 2h |
| Petak | 1h |
| Subota | 3h |
| Nedelja | 2h |
| Prosek sati za nedelju dana: | **13h** |

* Odsustvo: Ukoliko bude odsustvovanja, biće blagovremeno nadoknađeno.

# NAČIN KOMUNIKACIJE MEĐU ČLANOVIMA TIMA

* Email;
* Konsultacije sa asistentom;
* Telefon.

# NAČINI KOMUNIKACIJE KORIŠĆENI ZA DONOŠENJE ODLUKA U TOKU RAZVOJA I REŠAVANJE KONKRETNIH PROBLEMA

* Sastanci;
* Telefon.